Bilag 6

Projektinitieringsdokument (PID)

Udvidelse af BBR

Oprettet april 2013

Indholdsfortegnelse

[1. Stamdata 3](#_Toc320699461)

[2. Den forretningsmæssige begrundelse for projektet 3](#_Toc320699462)

[3. Projektets mål og succeskriterier 4](#_Toc320699463)

[4. Projektets business case 5](#_Toc320699464)

[5. Projektets gevinstrealisering 6](#_Toc320699465)

[6. Projektets tekniske løsning 6](#_Toc320699466)

[7. Projektets leverancer 6](#_Toc320699467)

[8. Projektets tidsplan 9](#_Toc320699468)

[9. Strategier for projektets gennemførelse 11](#_Toc320699469)

[10. Projektets risici 12](#_Toc320699470)

[11. Kvalitetsplanlægning 13](#_Toc320699471)

[12. Tolerancer og rapporteringskrav 14](#_Toc320699472)

[13. Projektets afgrænsninger og afhængigheder 15](#_Toc320699473)

[14. Organisering 17](#_Toc320699474)

[15. Interessent- og aktørhåndtering 19](#_Toc320699475)

[16. Kommunikation og hovedbudskaber 21](#_Toc320699476)

[17. Projektets anvendelse af de 5 overordnede principper for de statslige it-projekter 22](#_Toc320699477)

[18. Bilag 23](#_Toc320699478)

[19. Revisionshistorik 23](#_Toc320699479)

1. Stamdata

|  |  |
| --- | --- |
|  |  |
| Projektnavn | Udvidelse af BBR |
| Projektnummer | GD1.b |
| Journalnummer | 2013-1869 |
| Projektleder | Karen Skjelbo |
| Styregruppeformand (projektejer) | Søren Rude |
| Seniorbruger (Gevinstejer) | KL |
| Seniorleverandør | Forventes valgt maj 2014 |
| Opgaveområder | **FORM:**54.15.05.05 Bygnings- og Boligregistret (BBR)54.17.20 Byggesager06.40.05 Statistik (DST)30.10.10.05 Ejendomsvurdering52.20.05.15 Matrikelregisteret38.20.35.25 Stormflod og stormfald 54.17.15.35 Energiforbrug i bygninger**STORM:** 5.6.755.639 Integration af data5.6.755.641 It- og softwareudvikling |

2. Den forretningsmæssige begrundelse for projektet

I dag findes oplysninger om ejendomme og bygninger i flere forskellige registre med hver deres definition af ”fast ejendom”. Forvaltningen af dette område er unødigt kompliceret, fordi der er behov for at sammensætte og anvende oplysninger fra forskellige registre. De indbyrdes afhængigheder mellem systemer og forvaltninger betyder, at moderniseringer med henblik på forenkling af forvaltningsområdet bør ske samordnet. Hvis der gennemføres ikke-samordnede moderniseringer af de statslige eller kommunale ejendomssystemer, skal den part, som moderniserer, ensidigt finansiere opbygningen af en infrastruktur til eget brug, og samtidig er der færre parter til at finansiere videreførelsen af den nuværende og ikke-moderniserede infrastruktur.

Projektet er et af i alt tre projekter under Grunddataprogrammets delprogram 1: ”*Effektiv ejendomsforvaltning og genbrug af ejendomsdata*” også kaldet ”*Ejendomsdataprogrammet*” (GD1). Resultaterne af nærværende projektet skal ses i sammenhæng med delprogrammets to andre projekter: ”*Matriklens udvidelse”* og ”*Ny Ejerfortegnelse og tilpasning af Tingbogen*”. Ingen af disse tre grunddataprojekter kan selvstændigt initiere gevinster, som kan dække gennemførelsesomkostninger. Gevinsterne findes uden for disse tre projekter, nemlig hos dataanvenderne. Her er gevinsterne størst i kommunerne, hvor behovet for at opretholde et selvstændigt ejendomsregister bortfalder, fordi oplysninger om ejendomme, bygninger og deres ejere bliver tilgængelige fra de autoritative grunddataregistre Matriklen, Bygnings- og Boligregisteret (BRR) og Ejerfortegnelsen. Disse gevinster indgår i delprogrammets businesscase.

Delprogram 1 udføres i tæt samarbejde med delprogrammets aftaleparter: Ministeriet for By, Bolig og Landdistrikter (MBBL), Digitaliseringsstyrelsen (DIGST), Domstolsstyrelsen (DMST) repræsenteret ved Tinglysningsretten (TLR) og Kommunernes Landsforening (KL). Desuden medvirker SKAT.

2.1. Den fremtidige situation efter indførelse af løsningen

BBR vil stadig indeholde oplysninger om bygninger, boliger og tekniske anlæg, men vil ikke længere være det officielle adresseregister, da der i forbindelse med udmøntning af Grunddataprogrammet delprogram 2 *”Effektivt genbrug af grunddata om adresser, administrative enheder og stednavne”* vil blive udviklet et dedikeret adresseregister. BBR vil indeholde en reference til Matriklens registrering af den ejendom som bygningen, boligen eller det tekniske anlæg tilhører. Derudover vil BBR understøtte en tidlig registrering, af BBR data på linje med Matriklens Præmatrikel. Distribuering af BBR data vil ske via den fællesoffentlige datafordeler.

2.2. Den nuværende situation

I dag findes de samme ejendomsoplysninger flere gange i de forskellige registre: Matriklen, Tingbog, ESR og BBR. Da registrenes lovmæssige grundlag er forskelligt, sker registreringer i forhold til den forståelsesramme og det begrebsapparat, som den pågældende lovgivning definerer.

Ejendomsregistreringen foretages på et unødigt kompliceret fundament, det fungerer, men det kræver dobbeltregisterringer, manuelle processer og skyggeregistreringer hvilket genererer fejl. Faktisk findes der tre forskellige opfattelser af hvad begrebet fast ejendom indeholder i de forskellige registre uden entydig sammenhæng begreberne imellem.

BBR baserer sig i dag på ESR’s ejendomsbegreb, der er forskellig fra både Matriklens og Tingbogens begreber, dette gør det svært at sammenstille data imellem forskellige ejendomsregister.

2.3. Forretningens mål med projektet

Projektet er en del af delprogrammets overordnede mål om effektiv ejendomsregistrering og effektivt datagenbrug på alle de områder i det offentlige eller private, der benytter oplysninger om fast ejendom. Projektet skal understøtte delprogrammets mål ved at erstatte ESR’s ejendomsbegreb med det nye fælles ejendomsbegreb (bestemt fast ejendom: BFE), derudover skal begrebsmodellen i BBR harmoniseres i overensstemmelse med det fælles ejendomsbegreb, således at sammenhængen til øvrige ejendomsdata sikres bedst muligt.

Projektet skal derudover sikre at BBR kan fungere uafhængigt af ESR, som er besluttet udfaset.

2.4. Situationen hvis ikke projektet gennemføres

KL har besluttet, at udvikle et nyt IT-system til erstatning for det nuværende forældede ESR. Heri indgår tanken at kommunerne skal tilgå grunddata i de statslige registre som fx BBR. Ingen af de nuværende ejendomsregistre er komplette i forhold til at indeholde ajourførte oplysninger om ejendomme, som ESRs registerdel indeholder i dag. Hvis dette og de øvrige projekter under delprogrammet ikke gennemføres vil kommunerne vil derfor blive tvunget til at opretholde en form for skyggeregistrering af bygninger, ejendomme og ejeroplysninger. Derudover skal der ske en tilretning af BBR, på linje med øvrige ejendomsregistre, som har direkte afhængigheder til ESR. Hvis ikke harmoniseringen af ejendomsdata området, herunder BBR, gennemføres, vil IT-systemerne heller ikke i fremtiden spille effektivt sammen.

3. Projektets mål og succeskriterier

Målet for det samlede delprogram er at etablere et grundlag for effektivt og konsekvent genbrug af grunddata om fast ejendom og bygninger således:

* At den offentlige registrering af fast ejendom sker på en effektiv, sikker og ensartet måde
* At ejendoms- og bygningsdata uden videre kan genbruges i digitale samspil på tværs af myndigheder og i den private sektor.
* At ensarte og skabe større sikkerhed omkring identifikationen af fast ejendom og bygninger.

Målet for nærværende projekt er en delmængde og en nedbrydning af delprogrammets mål, og bidrager dermed til at delprogrammets mål bliver opfyldt.

|  |  |  |
| --- | --- | --- |
| Projektets mål | Beskrivelse | Succeskriterium |
| **Sikre entydig identificering af fast ejendom**  | Målet er at opnå en ensartet definition af hvad en ejendom består af på tværs af ejendomsregistre, hvilket sikrer entydig kommunikation fra BBR til øvrige systemer og instanser. Dette sikres ved at implementere det nye fælles ejendomsbegreb Bestemt Fast Ejendom i BBR, og dermed understøtte delprogrammets samlede implementering af Bestem Fast Ejendom på tværs af ejendomsregistre. | Alle bygninger, enheder og tekniske anlæg i BBR har fået tilføjet det korrekte BFE.nr. Det nye ejendomsbegreb er implementeret i BBR.  |
| **Udfasning af ESR får ikke konsekvenser for BBR’s drift** | Nuværende BBR henter ejendomsoplysninger i ESR, som KL forventer udfaset i 2017. BBR skal derfor overgå til at benytte andre datakilder inden udfasningen, således at BBR ved lukningen er uafhængig af ESR.  | Lukningen af ESR får ikke indflydelse på driften af BBR fx i form af faldende oppetider.  |
| **Effektiv sagsbehandling vha. tidlig registrering af bygninger, enheder og tekniske anlæg i BBR** | Tidlig registrering af bygninger, enheder og tekniske anlæg i BBR skal understøttes, således at en smidig og effektiv ajourføring af data er mulig hvilket understøtter en god sagsbehandling.  | 80 % af kommunerne i den kommunale referencegruppe tilkendegiver via et spørgeskema, at BBR 2.0 understøtter sagsbehandlingens behov for tidlig registrering.  |
| **Sikker og effektiv distribuering af BBR-data sker via services** | Datafordeleren under Grunddataprogrammet delaftale 7, stiller en sikker og effektiv distributionskanal til rådighed for Grunddata, BBRs data vil blive distribueret ad denne kanal via services.  | Alle brugere af BBR data tilgår data via services ultimo 2015 |

4. Projektets business case

Der henvises til den samlede business casen for delprogrammet: *Effektiv ejendomsforvaltning og genbrug af ejendomsdata*.

4.1. Projektets økonomiske nøgletal

Der henvises til business casens ledelsesresumé for delprogrammet: *Effektiv ejendomsforvaltning og genbrug af ejendomsdata*.

4.2. Projektets finansiering

Der henvises til delprogrammet: *Effektiv ejendomsforvaltning og genbrug af ejendomsdata*.

5. Projektets gevinstrealisering

5.1. Projektets gevinster

Der henvises til business casen og gevinstrealiseringsplanen for delprogrammet: *Effektiv ejendomsforvaltning og genbrug af ejendomsdata*.

6. Projektets tekniske løsning

Projektets tekniske løsning omfatter en udvidelse af det eksisterende BBR herunder en migrering af data til en tilpasset datamodel.



Figur 6.1 Overblik over det fremtidige BBR

BBR’s nuværende arkitektur videreføres dog adskilles adresserne i et særskilt register. Dette er forankret i et projekt under GD2. Komponenter fra det eksisterende BBR vil i vidt muligst omfang blive genbrugt, og det forventes at størstedelen af de eksisterende komponenter kan genbruges.

BBR skal sikre opdateringen af de fællesoffentlige grunddata vedrørende bygninger, boliger og tekniske anlæg i datafordeleren via services, hvor udviklingen af services også er indeholdt i nærværende projekt.

7. Projektets leverancer

Den nedenstående leverance oversigt er en nedbrydning af de produkter, der er identificeret på delprogram niveau. Produkter er udvalgt ud fra vigtige afhængigheder og betydning på tværs i delprogrammet, og for deres vigtighed for delprogrammet som helhed, det har derfor været nødvendigt med en nedbrydning for at identificere relevante leverancer i projektet Afhængigheder imellem de enkelte Hovedleverancer kan ses af den nedenstående figur, mens de enkelte hovedleverancer er beskrevet i oversigten.



Figur 7.1 Sammenhængen imellem leverancerne

7.1. Projektets hovedleverancer

|  |  |  |
| --- | --- | --- |
| Leverance | Beskrivelse | Leverancens milepæle  |
| **Analyse af den nye begrebsmodel** | Projektet foretager i samarbejde med en ekstern konsulent en analyse af konsekvenser af implementering af den begrebsmodel der er udkommet af forarbejdet i delprogrammet i foråret, herunder især fjernelse af begrebet Grund. | Anskaffelsesfasen:Rapport med analyse resultater fremlægges primo august 2013 |
| **BBR 1.6 forberedes til implementering af det nye ejendomsbegreb** | MBBL og Kombit initierer at nye felter til registrering af ejendomsbegrebet implementeres i nuværende BBR i version 1.6 | Gennemførelsesfasen:Ultimo 2013 indeholder nuværende BBR nye felter, hvilket dokumenteres ved en opdateret informationsmodel |
| **Løsningsarkitektur for BBR 2.0** | Med udgangspunkt i den allerede udarbejdede målarkitektur for delprogrammet, udarbejder projektet i samarbejde med en konsulent dokumentation af de overordnede strukturer og sammenhænge i BBR version 2.0:* I den nuværende systembeskrivelse for BBR analyseres forretningsregler Nye processer beskrives set indefra
* Snitflader og afhængigheder til øvrige identificeres
* Identificering af nødvendige services som BBR 2.0 skal udstille
* En detaljeret informationsmodel
 | Analysefasen:Løsningsarkitektur foreligger ultimo august 2013 |
| **Udbudsstrategi for BBR 2.0** | Kombit udarbejde en udbudsstrategi for BBR 2.0 samt services. I udbudsstrategien medtages driftsudbudI forbindelse med udbudsstrategien udarbejder Kombit en markedsanalyse med henblik på at få et bedre leverandør kendskab.  | AnskaffelsesfasenUdbudsstrategi fremlægges for BBR styregruppen august 2013 |
| **Udbudsmateriale for BBR 2.0** | Afhængigheder til data fra andre systemer samt behov for data afklares. Kravspecifikation, herunder Use Cases, funktionelle krav og Ikke funktionelle krav udarbejdes af Kombit i samarbejde med MBBL.Evalueringsmodel udarbejdesUdbudsbekendtgørelse udstedes af MBBL | Anskaffelsesfasen:Udbudsmateriale udsendes januar 2014 |
| **Løsningsdesign for BBR 2.0** | Leverandøren udvikler et løsningsdesign som indeholder:* Specifikation af grunddatatabeller
* Specifikation af eksterne services
* Specifikation af sikkerhedsmodel
* Identifikation af krav til eksterne services
 | Gennemførelsesfasen:Valg af leverandør medio juni 2014Løsningsdesignet foreligger ultimo august 2014 |
| **Test af BBR 2.0** | Delprogrammet initierer tværgående testLeverandøren foretager intern test og afprøvning af BBR 2.0  | GennemførelsesfasenTværgående tests er gennemført og godkendt af delprogrammets styregruppe september 2015Interne test er gennemført og godkendt af BBR styregruppen september 2015 |
| **Driftsklar BBR version 2.0** | BBR styregruppen godkender driftsklar løsning | GennemførelsesfasenBBR 2.0 er driftsklar medio maj 2015 |
| **Idriftsat BBR 2.0**  | Implementering af BFE-nummer i BBRMigrering af dataInformationsmateriale til kommunerne om BBR 2.0 udsendes af MBBL/Kombit | Gennemførelsesfasen:BBR 2.0 er idriftsat ultimo september 2015 |
| **Udbudsmateriale for BBR services**  | Kravspecifikation samt øvrigt udbudsmateriale udarbejdes af Kombit i samarbejde med MBBLEvalueringsmodelUdbudsbekendtgørelse udstedes af MBBL | AnskaffelsesfasenUdbudsmateriale udsendes januar 2014 |
| **Test af BBR-services** | Test og afprøvning af BBR services | GennemførelsesfasenTest er gennemført september 2015 |
| **Driftsklar services til distribution af data via Datafordeleren**  | Services til udstilling af BBR-data Godkendelse af driftsklar løsning  | Gennemførelsesfasen:BBR services er driftsklar medio maj 2015 |
| **Idriftsatte BBR-services** | BBR services idriftsættes | Gennemførelsesfasen:BBR services er idriftsatte ultimo september 2015 |
| **Revidering af love og vejledninger** | I løbet af hele projektets analyse og gennemførelsesfase identificeres og opsamles lovmæssige nødvendige tilpasninger samt nødvendig revision af vejledningerMBBL tilpasser love og regler således at de understøtter den nye registreringspraksisMBBL reviderer bekendtgørelseMBBL/Kombit udarbejder specifikke vejledninger | Gennemførelsesfasen:Revideret ajourførings bekendtgørelse skal være trådt i kraft august 2015 |

8. Projektets tidsplan

8.1. Tidsplan

Implementeringsplanen delprogrammet er sammensat af en række faser og en række milepæle på tværs af de enkelte projekter jf. nedenstående illustration:



I forhold til denne implementeringsplan er der 6 hovedmilepæle, som er vigtige i forhold til nærværende projekt. Det drejer sig om følgende:

**Milepæl 3 – august 2013: Løsningsarkitektur kvalitetssikret og godkendt**

Løsningsarkitekturen for BBR 2.0 skal være kvalitetssikret jf. kvalitetsplanen samt godkendt af styregruppen

**Milepæl 4 – januar 2014: Udbudsmaterialet kvalitetssikret og godkendt**

Udbudsmaterialet fir BBR 2.0 samt tilhørende services skal være kvalitetssikret jf. kvalitetsplanen samt godkendt.

**Milepæl 5 – maj 2014: Leverandørtilbud ift. udbud modtaget.**

Tilbud fra leverandører på udvikling af BBR 2.0 samt services modtaget.

**Milepæl 6 – januar 2014: Løsningsdesign kvalitetssikret og godkendt.**

Løsningsdesign for version 2.0 af BBR er udarbejdet af leverandøren og godkendt samt kvalitetssikret.

**Milepæl 8 – maj 2015: BBR version 2.0 driftsklar**

BBR 2.0 samt services er udviklet og driftsklart.

**Milepæl 9 – september 2015: BBR 2.0 idriftsat**

BBR 2.0 samt services er idriftsat.

Omkring øvrige milepæle er der ikke stramme tidsmæssige afhængigheder til resten af delprogrammet – blot ovennævnte 6 milepæle overholdes.

Nedenfor ses projektets overordnede tidsplan:



Figur 8.1 Overordnet tidsplan for projektet

Der skal ske en ændring af BBR til ny begrebsmodel, så begrebet Bestemt fast ejendom fra Matriklen benyttes som ejendomsbegreb i stedet for den nuværende anvendelse af begreber fra ESR. Derudover omfatter projektet services udstillet via Datafordeleren.

Projektet har en størrelse, som medfører at det skal i udbud. Projektet er derfor planlagt i følgende hovedforløb:

* Udarbejdelse af løsningsarkitektur for BBR 2.0.
* Udarbejdelse af udbudsmateriale – herunder kravspecifikation.
* Gennemførelse af udbud med prækvalificering, tilbudsgivning, vurdering samt valg af leverandør.
* Udarbejdelse af et løsningsdesign (en af leverandørens første opgaver).
Formålet hermed er opnåelse af størst mulig parallelitet i forhold til den efterfølgende udvikling af de forskellige løsningskomponenter (register, services, kommuneklient).
* Idriftsættelse af BBR 2.0 inkl. services og kommuneklient.
* Parallelt med ovenstående tilpasses lovgivning, regler og vejledninger løbende, således at dette er implementeret senest inden idriftsættelsen af BBR 2.0.

Da projektets gevinstrealisering finder sted på delprogramniveau afsluttes projektet inden gevinstrealiseringen er endeligt fuldført.

Der henvises til den detaljerede implementeringsplan for projektet for en nedbrudt tidsplan.

9. Strategier for projektets gennemførelse

9.1. Udbudsstrategi

Der skal en nærmere analyse til at bestemme udbudsstrategien, da det skal overvejes:

* Skal der være et samlet udbud af BBR registrets udvidelse og services eller to separate udbud.
* Sammenhængen over til den nuværende drift/vedligeholdelseskontrakt
* Sammentænkning af BBR driftsudbud, der skal finde sted december 2013, med mulighed for en forlængelse på 1 år.

Strategien for udbud vil blive fastsat af BBR styregruppen på baggrund af et beslutningsoplæg som Kombit fremlægger for BBR-styregruppen august 2013. Udbudsstrategien vil dermed ikke blive beskrevet nærmere her.

9.2. Udviklingsstrategi (herunder forventet udviklingsmetode)

Den endelige udviklingsstrategi vil blive endeligt fastlagt i et samarbejde med den/de valgte leverandør. Men den overordnede udvikling vil blive baseret på vandfaldsmetoden, med de deadlines for de væsentligste leverancer samt milepæle til at styre udviklingen, således at fremdriften kan følges af styregruppen samt delprogrammet. Det vil dog være muligt at benytte iterative metoder, indenfor levering af de enkelte leverancer.

9.3. Implementeringsstrategi og overdragelse til forretningen

Da projektet primært omfatter ændringer af infrastrukturel karakter, der ikke vil give implikationer for brugerne af systemet er der ikke fastlagt en særskilt implementeringsstrategi, men vil blive overdraget til forretningen på linje med øvrige tidligere versioner af BBR.

9.4. Strategi for overdragelse af system

Kombit er bemyndiget til at drive BBR samt tilknyttede klienter, og disse vil indgå i Kombits driftsorganisation på linje med øvrige systemer som Kombit har ansvaret for. Derudover vil det nye register indgå i systemporteføljen under BBR styregruppen, og indgå i driftsfølgegruppen på linje med driften af det allerede eksisterende BBR.

10. Projektets risici

10.1. Projektets risikostyring

Projektets risiko-log er vedlagt som bilag. Risiko-loggen vil blive opdateret og ajourført af projektlederen månedligt, og der vil løbende indskrives yderligere risici i loggen. Den aktuelle risikolog fremsendes til projektets styregruppe før hvert møde og de højeste rangerede risici vil blive fremlagt for og drøftet med styregruppen, og det vil blive vurderet om der er behov for behandling i form af korrigerende handlinger eller aktivering af beredskabsplaner. Hvis BBR-styregruppen finder det nødvendigt, kan der ske eskalering til delprogram niveau.

10.2. Projektets vigtigste risici

Nedenfor er risici med den højeste risikoværdi fra risikoanalysen indsat. For en oversigt over øvrige risici henvises til risikoanalysen.

|  |  |  |  |  |
| --- | --- | --- | --- | --- |
| Risiko id | Indhold | Risikoværdi (S\*K)=X | Reducerende tiltag | Evt. pris fra BC |
| 18 | **Datafordelerens implementering, SIMPEL forsinkelse**: Delprogram 7, datafordeleren (GD7) kan ikke rettidigt implementere de nødvendige services (SDSYS, AWS 5.0, BBR, Matrikel) hvorved nærværende delprograms realisering forsinkes i en KORTERE periode. | 12 | Delprogrammet vil indgå i en tæt dialog med GD7 således at implementeringsplanerne for GD2 og GD7 kan afstemmes og koordineres. Ved en simpel forsinkelse forstås at forsinkelsen kan imødegås med enkle afværgeforanstaltninger i en kortere periode, fx fortsat drift af eksisterende systemer (fx OIS, AWS og kortforsyningen). Delprogrammet vil ved en simpel forsinkelse grundlæggende skulle sikre, at der sker en koordineret parallelforskydning af implementeringsplanerne for alle programmets projekter. |  |
| 10 | **Datafordelerens implementering, KOMPLEKS forsinkelse:** Delprogram 7, datafordeleren (GD7) kan ikke rettidigt implementere de nødvendige services (SDSYS, AWS 5.0, BBR, Matrikel) hvorved nærværende delprograms realisering forsinkes i en længere periode og services skal etableres udenfor datafordeleren.  | 12 | Delprogrammet vil indgå i en tæt dialog med GD7 således at implementeringsplanerne for GD2 og GD7 kan afstemmes og koordineres. Ved en kompleks forsinkelse forstås at forsinkelsen udover fortsat drift af eksisterende systemer (fx OIS, AWS og kortforsyningen) kræver afværgeforanstaltninger, hvor der udvikles funktionalitet mm. udenfor datafordelermiljøet. Delprogrammet vil ved en kompleks forsinkelse skulle sikre at der udvikles erstatningsfunktionalitet i tilknytning til eksisterende systemer. Dette indebærer at alle program- og projektdokumenter bliver revideret ud fra de alternative forudsætninger, således at de faglige, tidsmæssige og økonomiske forhold er fuldt belyst og koordineret. |  |
| 14 | **Eksterne projektdeltagere** (fx Kombit) har ikke ressoiurcer til at løfte opgaven fx med udarbejdelse af udbudsmateriale.  | 8 | Forventninger til Kombits projektdeltagelse gøres klart og aftales via BBR-styregruppen, således at Kombit rettidigt kan indhente konsulentbistand hvis det skønnes nødvendigt.  |  |
| 1 | **Den nuværende drift** af BBR bliver negativt påvirket af projektets udvikling. | 8 | Projekleder deltager i BBR driftfølgegruppens møder således at driftfølgegruppen er ajourført med udviklingen og kan påvirke samme. |  |
| 3 | **Tab af viden og kompetencer**: Der opstår tab af viden og kompetencer ved tab af projektleder eller projektdeltagere  | 6 | Sikre at delprojektets resultater og planer er veldokumenterede og følger fælles standarder så det er lettere for en ny person at overtage opgaven ller inddrage konsulenter.  |  |

11. Kvalitetsplanlægning

Formålet med kvalitetsplanen er at sikre at projektets leverancer indeholder den rigtige funktionalitet og leveres i den fornødne kvalitet, således at projektets succeskriterier nås.

delprogrammet har igangsat udarbejdelsen af en kvalitetsstrategi, og nærværende kvalitetsplan vil blive udbygget yderligere når denne strategi foreligger juni 2013.

Nedenfor er de overordnede kvalitetsplanlægningsaktiviteter beskrevet, og der henvises til kvalitetsplanen for en mere detaljeret beskrivelse.

|  |  |  |  |  |
| --- | --- | --- | --- | --- |
|  Produkt | Kvalitetskrav | Kvalitetsaktivitet | Forventet dato | Ansvar |
| Løsningsarkitektur | Skal følge delprogrammets målarkitektur, og være sammenhængende med Matriklens løsningsarkitektur.  | Review i Projektforum og programsekretariat | September 2013 | Projektleder |
| Kravspecifikation | Indeholde krav fra Grunddataprogrammet, herunder det nye ejendomsbegreb Bestemt Fast Ejendom. Derudover skal kravspecifikationen overholde løsningsarkitekturen. | Review i Programsekretariat og i MBBL  | December 2013 | Projektleder |
| Løsningsdesign | Skal overholde og honorere kravene i udbudsmaterialet. | Review Projektleder | August 2014 | Kombit |
| Migrering af data | 100 % migrering af data | Dokumentation materiale for migrering godkendes af Kombit | August 2015 | Kombit |

Det vil primært være Projektlederen der styrer at kvalitetsaktiviteterne bliver gennemført, styregruppen vil via statusrapportering på kvalitetsplanen sikrer, at de fornødne kvalitetsaktiviteter bliver rettidigt og korrekt gennemført.

12. Tolerancer og rapporteringskrav

12.1. Tolerancer i projektet

I dette projekt er følgende tolerancer tildelt.

|  |  |
| --- | --- |
| Tolerance  | Råderum for projektleder |
| Projektudgifter | Intet råderum – ud over hvad der fremgår af delprogrammets Business Case. |
| Interne ressourcer | Intet råderum – ud over hvad der fremgår af delprogrammets Business Case. |
| Tid | Intet råderum – ud over hvad der fremgår af delprogrammets implementeringsplan. |
| Kvalitet | Leverede løsninger skal være i overensstemmelse med delprogrammets målarkitektur, samt projektets godkendte kravspecifikationer og løsningsdesign.Test og kvalitetssikring skal ske i overensstemmelse med den i delprogrammet godkendte test- og kvalitetsstrategiDatavask skal ske i overensstemmelse med den i delprogrammet godkendte datavaskstrategi. |
| Afvigelser godkendes af: | Ændringsanmodninger vedrørende udgifter, ressourcer, tid og kvalitet skal forelægges projektets styregruppe. |

12.2. Rapporteringskrav

Projektet har følgende rapporteringskrav

|  |  |  |  |
| --- | --- | --- | --- |
| Rapport | Modtager | Formål | Frekvens |
| Statusrapport | Statens IT-projektråd | Løbende opfølgning på risikovurdering | ½ - årligt |
| Statusrapportering til delprogrammet | Delprogramledelsen/Grunddatabestyrelsen | At holde delprogrammet orienteret om status i projektet, og sikre fælles håndtering og koordinering på tværs af delprogrammets projekter – herunder fælles issues og ricisi. | Hver 14. dag |
| Statusrapport | BBR styregruppe | Løbende rapportering om status på leverancer, tidsplan og ressourcer | Hver anden måned |

13. Projektets afgrænsninger og afhængigheder

13.1. Afgrænsning

|  |  |  |
| --- | --- | --- |
| Afgrænsning | Beskrivelse af afgrænsning | Begrundelse for afgrænsning |
| BBR omfatter ikke adresser | BBR vil blive adskilt i to register, et egentligt adresseregister og et register der indeholder data om bygninger og boliger. Udvidelse af BBR fsva. adresser er ikke en del af dette projekt, men er forankret under GD 2, ”Forbedret registrering af adresser”, de to projekter er begge organisatorisk forankret under BBR-styregruppen samt har den samme projektleder | Kravene og processerne omkring registrering af adressedata og registrering af data om Bygninger og boliger (BBR) er grundlæggende forskellige hvilket nødvendiggør en adskillelse i to selvstændige registrer.  |
| Datakvalitet i BBR | Projektet forbedrer ikke kvaliteten af data i BBR, undtagen fsva. det nye ejendomsbegreb Bestem fast ejendom | MBBL har i forvejen et landsdækkende tilsyn, samt fører løbende kontrol og udsender fejllister til kommunerne mhp. at forbedre datakvaliteten. Derfor er en forbedret datakvalitet ikke omfattet af projektet. Hvis projektet afdækker problemer med datakvaliteten, kan disse rapporteres til og medtages i MBBLs landsdækkende tilsyn.  |
| Distribuering af BBR data via Datafordeleren | Projektet leverer services til distribuering af data via Datafordeleren men har ikke ansvaret for den serviceplatform Datafordeleren benytter. Sammenhængen imellem datafordeleren og projekterne styres via Grunddataprogrammets samlede Governance struktur. | Al Grunddata distribueres via Datafordeler der er en delaftale under grunddataprogrammet.  |
| Registreringsservices | Udvikling af registreringsservices til specielle og specifikke behov er ikke indeholdt i projektet.   | Der er løbende behov for udvikling af services, der skal understøtte specielle behov for ajourføring af BBR-data. Udviklingen af sådanne services er forankret under BBR-styregruppen.  |

13.2. Projektets afhængigheder

Projektet har særligt afhængigheder til projektet ”Matriklens udvidelse”, der ligeledes er forankret under delprogrammet. I de første måneder i 2013 er der arbejdet med afklaring af afhængigheder imellem projekterne under delprogrammet, med det overordnede sigte at udarbejde en fælles implementeringsplan. Der er dermed blevet foretaget en grundig analyse af afhængighederne på delprogramniveau, og disse er blevet indarbejdet i implementeringsplanen.

Nedenfor er nævnt de mest betydende afhængigheder.

|  |  |  |  |
| --- | --- | --- | --- |
| Afhængighed  | Kort beskrivelse af afhængighed | Projektejer/ systemejer  | Håndtering af afhængighed  |
| BBR version 1.6  | Implementeringen af det nye ejendomsbegreb Bestemt Fast Ejendom er afhængig af, at der i BBR version 1.6 gøres plads til registreringen i form af ekstra felter.  | MBBL | Kombit gøres i maj 2013 opmærksomme på behovet for en udvidelse i BBR version 1.6. MBBL følger op på at udvidelsen finder sted december 2013 |
| Matriklens løsningsarkitektur | Projektets løsningsarkitektur skal koordineres med Matriklens løsningsarkitektur. Derfor kan projektets løsningsarkitektur ikke endelig færdiggøres før Matriklens løsningsarkitektur foreligger.  | GST | Fremdriften for projekternes løsningsarkitektur følges i Projektforum. Programsekretariatet kvalitetssikre koordinering af løsningsarkitektur beskrivelserne.  |
| Implementering af BFE | Den nye version af Matriklen er master for det nye ejendomsbegreb, og BBR er derfor afhængige af at implementeringen af BFE sker korrekt og rettidigt i Matriklen.  | GST | Denne afhængig er medtaget i delaftalens implementeringsplan, og vil løbende blive håndteret og evalueret imellem projekterne i Projektforum.  |
| Oprettelse af datakvalitet i BBR | Hvis der afdækkes problemer med datakvalitet der umuliggør en implementering af det nye ejendomsbegreb er projektet afhængige af at MBBLs generelle tilsynsprogram adoptere rproblemet i deres portefølje. Forbedring af datakvalitet | MBBL | Der er indgået aftale med tilsynsprogrammet i MBBL om at problemer kan medtages i det generelle tilsynsprogram. |
| Datafordeleren | BBR version 2.0 er afhængig af adgang til data fra Matriklen via datafordeleren | Delaftale 7 under Grunddataprogrammet | Datafordeler projektets fremdrift og tidsplan følges. MBBL sidder i Delaftale 7 Styregruppe, og er derfor velorienterede om evt. ændringer i tidsplan mm. |

14. Organisering

Projektet er en del af delprogram 1 ud af Grunddataprogrammets i alt 7 delprogrammer. Organiseringen af delprogram 1 fremgår af nedenstående diagram. For yderligere beskrivelse af delprogrammets organisering, henvises til programstyringsdokumentet for delprogrammet ”*Effektiv ejendomsforvaltning og genbrug af ejendomsdata*”.



Figur 14 Organisationsdiagram for delprogram 1: ”*Effektiv ejendomsforvaltning og genbrug af ejendomsdata”*

Internt er projektet forankret under den allerede eksisterende BBR styregruppe. Denne organisering er valgt for at sikre bedst mulig synergi og koordinering til den løbende udvikling af det eksisterende BBR. Tilsvarende organisering er valgt for det andet BBR relevante projekt under delprogram 2 ”Adresseregister”.

14.1. Projektorganisation

Kombit, der er ejet af KL, har siden 2006 været bemyndiget til at varetage den løbende drift, vedligehold og videreudvikling af BBR (BEK: 421 af 25/04/2013). MBBL anviser, hvilke etablerings-, drifts- og udviklingsopgaver, Kombit skal udføre, og Kombit har det fulde ansvar for udførelsen af de anviste opgaver. MBBL er dataansvarlig myndighed og kan for eksempel bestemme, hvordan og hvornår selskabet skal levere data og aflægge regnskab, samt selskabets funktion, administration af udbud, kontraktstyring m.v. Det er fastsat, at Kombit skal konkurrenceudsætte alle de opgaver, der er henlagt til operatøren i det omfang, de er egnet til at blive testet på markedet.

For en nærmere beskrivelse af organiseringen af BBR generelt og bemyndigelsesmodellen henvises til notatet ”Organiseringen omkring BBR og Bemyndigelsesmodellen”.

Kombit og MBBL har indgået en toparts aftale, hvor der er indgået aftale om Kombits ydelser og ansvar samt styringsmodellen imellem Kombit og MBBL.

Kombit har blandt andet været ansvarlig for udviklingen af version 1.0 af BBR, som blev idriftsat 2009. Udviklingen af version 1.0 af BBR fandt sted i et tæt samarbejde mellem KL, Staten og Kombit, og med samme organisatoriske forankring som dette projekt. Udviklingen af Nyt BBR var et omfattende projekt, der på grund af underestimering af størrelse tidligt i projektet blev forsinket og kostede mere end først estimeret. Men resultatet var et register bygget med en moderne IT-arkitektur, og med en brugerklient der imødekommer kommunernes behov for opdatering. Erfaringer med udvikling af Nyt BBR, gør at man er godt rustet til de problemer, der kan opstå i forbindelse med udvikling af nærværende mindre projekt.

Kombit har viden om og god erfaring med at udbyde, videreudvikle, og drive kommunale sagsbehandlingssystemer som fx BBR. Siden idriftsættelsen af BBR version 1 er der kommet 5 mindre versioner af BBR, der alle er blevet til i et samarbejde imellem KL7Kombit og MBBL, og som alle er kommet rettidigt og har overholdt krav om kvalitet og pris.



 Figur 14.1 Projektets organisering

Projektet er nedbrudt i relevante leverancer, hvoraf en del udmøntes i et samarbejde med Kombit. Når der er fundet en eller flere leverandører, er det Kombit ansvar at danne det nødvendige organisatoriske set up omkring udviklingen af systemet som derfor ikke er beskrevet her.

Projektet kan rådgive sig med den kommunale BBR referencegruppe, der består af kommunale repræsentanter, blandt andet med viden om BBR-området. Referencegruppen er forankret under KTC (Kommunal Teknisk Chefforening).

Driftsfølgegruppen består af repræsentanter fra Kombit, KL, MBBL og driftsleverandøren (pt. KMD). Driftsfølgegruppen vil være med til at overvåge at sikker og stabil drift af BBR opretholdes gennem hele projektet.

Projektet vil i fornødent omfang benytte konsulentbistand til løsning af konkrete opgaver, hvor det findes nødvendigt.

14.2. Styregruppe

|  |  |  |
| --- | --- | --- |
| Rolle | Navn | Titel |
| Styregruppeformand/ projektejer  | Søren Rude | Kontorchef i MBBL |
| Seniorbrugere (Gevinstejere) | Anni Kær Pedersen | Chefkonsulent KL |
| Seniorleverandør | Peter Egelund  | Projektdirektør Kombit |
| Projektleder (for BBR i Kombit) | Henrik Povlsen | Chefkonsulent Kombit |
| Projektleder | Karen Skjelbo | Fuldmægtig MBBL |

14.3. Projektleder

[Angiv projektlederens navn og beskriv kort vedkommendes erfaring og kompetence i relation til projektet.]

|  |  |
| --- | --- |
| Navn | Relevant erfaring og evt. certificering |
| Karen Skjelbo | Siden 2009 ansvarlig i MBBL for videreudvikling af BBR og samarbejdet med Kombit.  |

14.4. Øvrige roller og bemanding

|  |  |  |
| --- | --- | --- |
| Gruppe | Rolle | Navn |
| Kommunale BBR referencegruppe | Rådgivning vedr. adresser | Den kommunale referencegruppe besættes medio 2013 |
| Driftsfølgegruppe | Sikre stabil og sikker drift i udviklingsperioden | BBR driftfølgegruppen |

14.5. Systemansvarlig

|  |  |
| --- | --- |
| Systemejer | Enhed |
| Søren Rude | Kontorchef (MBBL/ejendomsdata) |

15. Interessent- og aktørhåndtering

|  |  |  |  |
| --- | --- | --- | --- |
| Interessent | Område i projektet der har interesse (fx fase el. leverance mv.) | Interessentens holdning til projektet og mulige reaktion | Interessentens betydning for projektet (inkl. overvejelser om håndtering) |
| Geodatastyrelsen (GST) | GSt har ansvaret for projektet ”Udvidelse af matriklen” | Positiv holdning | Involveret interessentNærværende projekt har store afhængigheder til projektet ”Udvidelse af matriklen”. Dette er blevet klarlagt i forbindelse med udarbejdelse af den fælles implementeringsplan og vil løbende blive koordineret i Projektforum. |
| Domstolsstyrelsen (DMST) | DMST har ansvaret for etablering af den nye ejerfortegnelse | Positiv holdning til projektet | Involveret interessentNærværende projekt har afhængigheder til etablering af den nye ejerfortegnelse. Dette er blevet klarlagt i forbindelse med udarbejdelse af den fælles implementeringsplan og vil løbende blive koordineret i Projektforum.  |
| MBBL – delprogram | Har det overordnede ansvar for delprogrammet, og forestår programledelse for de involverede projekter | Positiv holdning til projektet | Involveret interessent.Kvalitetssikrer, overvåger fremdrift samt styre de overordnede milepæle for projektet.  |
| Kombit  | Leverandør af projektmedarbejdere.Kravspecifikation, udbud, teknisk løsningAlle faser i projektet har interesse | Kontraktligt forpligtet til at drive og udvikle BBR. | Involveret interessent i projektet. Stor betydning for projektet, da Kombit skal kravspecificere samt foretage udbuddet. Da projektet er afhængig af Kombits aktive deltagelse og commitment i projektet, involveres styregruppen med henblik på at få Kombit til at gå aktivt ind i projektet. |
| KL  | KL har en rolle i projektet i forbindelse med kommunikation til kommunerne. Nedsætter den kommunalfaglige brugergruppe, således at kommunernes interesser varetages bedst muligt.  | Positiv holdning til projektet, Specielt interesseret i at modernisering af BBR, ikke medfører ikke aftale øget arbejdsbyrde for kommunerne eller øgede omkostninger i øvrigt. | Involveret interessent.Håndteres via statusmøder, orientering og projektdokumenter. |
| Den kommunale BBR-myndighedVedligeholder BBR. Anvender BBR dagligt i forbindelse med varetagelse af myndigheds- og driftsopgaver. | Specielt interesseret i den nye begrebsmodel og nye processer.  | Holdningen til projektet er neutral. Den enkelte kommune har ringe indflydelse på projektet, men samlet set har kommunerne en vigtig position i projektet, da kvaliteten af BBR’s data afhænger af kommunernes ajourføring.  | Direkte interessent. Holdningen til projektet kan påvirkes ved åbenhed, lydhørhed og information til Den kommunale BBR myndighed fra projektetHåndteres ved at informere om projektet nyhedsbreve og BBR.dk |
| Kommunalfaglig BBR referencegruppeGruppe af GIS og BBR faglige personer i kommunerne, nedsat under KL. Brugereksperter på BBR. Konsulteres løbende i forbindelse med stort og småt omkring BBR.  | Specielt interesseret i den nye begrebsmodel og brugerdelen af BBR 2.0, samt den indflydelse moderniseringen af BBR får for BBR medarbejderne i kommunen | Gruppen har en interesse i at påvirke beslutningerne i projektet, således at det passer i en kommunal kontekst.  | Involveret interessent. Vigtig i forhold til at indhente ekspertviden. Brugergruppen høres i forbindelse med kravspecificering af BBR 2.0. Holdningen til projektet kan påvirkes ved åbenhed, lydhørhed og information til brugergruppen fra projektetHåndteres ved at informere om delprojektet under Grunddataprogrammet via BBR nyt og BBR.dk.Orientering på arbejdsgruppemøder.  |

16. Kommunikation og hovedbudskaber

Kommunikationsaktiviteterne i forbindelse med modernisering af BBR er relativt begrænsede, da der er tale om en teknisk løsning, der ikke omfatter brugergrænseflader mm. Ydermere er BBR og de myndigheder, der arbejder med BBR vant til at der bliver lavet om i BBR. Kommunikationsaktiviteterne vil derfor knytte sig meget til de forandringer, der sker i BBR, som følge af indarbejdning af det nye ejendomsbegreb, samlet fast ejendom.

Der henvises i øvrigt til delprogrammet’s kommunikationsaktiviteter der vil blive beskrevet i en kommunikationsplan.

16.1. Hovedbudskaber

Målgruppe: Den kommunale referencegruppe og Den kommunale BBR myndighed

1. Baggrund: Modernisering af BBR er en del af en større plan. ”Gode grunddata til alle – en kilde til vækst og effektivisering” er et fokusområde i den fællesoffentlige digitaliseringsstrategi. Da BBR er vigtige grunddata, er modernisering af BBR en vigtig del af digitaliseringsstrategien.
2. I er afgørende for at få moderniseringen af BBR godt implementeret, - og I bliver hørt og inddraget
3. Her er de forandringer det moderniserede BBR får for jeres daglige arbejde
4. Her er hvad I skal lave – og hvornår (tidsplaner)
5. Hvad er Jeres input til det moderniserede BBR

16.2. Kommunikationsaktiviteter

* Nyhedsopdatering på BBR.dk – Målgruppen er Den kommunale BBR-myndighed og Den kommunale BBR referencegruppe. Hovedbudskaberne er 1-4. Hovedbudskaberne formidles i takt med deres relevans og projektets progression. Ansvarlig for kommunikationen er projektet i tæt samarbejde med delprogrammet.
* Dialog- og orienteringsmøder med kommunerne – Målgruppen er Den kommunale BBR-myndighed og Den kommunale BBR referencegruppe. Hovedbudskabet er 1-4. Hovedbudskaberne er 1-5. Hovedbudskaberne formidles i takt med deres relevans og projektets progression. Projektet udnytter at delprogrammet har dialog- og orienteringsmøder, som projektet kobler sig på. Ansvarlig for kommunikationen er projektet i tæt samarbejde med delprogrammet.
* Kortdage og andre konferencer – Målgruppen er Den kommunale BBR-myndighed, kommunerne generelt, kommunale chefer og andre interesserede. Hovedbudskaber vælges ud i forhold til projektets progression. Ansvarlig for kommunikationen er projektet.
* Dialog på arbejdsgruppemøder – Målgruppen er Den kommunale BBR referencegruppe. Hovedbudskaberne er 6-7. Der udarbejdes oplæg og materiale, der gør det muligt for Den kommunale BBR referencegruppe, at komme med input til BBR 2.0.
* Faktaark – Primo 2015, før idriftsættelsen af BBR 2.0. Målgruppen er brugere af BBR. Hovedbudskaberne er 7-9. Ansvarlig for kommunikationen er projektet i tæt samarbejde med delprogrammet.

17. Projektets anvendelse af de 5 overordnede principper for de statslige it-projekter

|  |  |
| --- | --- |
| Princip | Udmøntning i dette projekt |
| 1. Staten skal være ambitiøs i forhold til digitalisering af den offentlige sektor, men skal kun gå forrest i anvendelsen af umodne tekniske løsninger, såfremt der er særlige perspektiver ved at foretage en sådan satsning.
 | Projektet anvender moden teknologi på eksisterende såvel som nye funktioner. Projektet honorerer statens digitaliserings ambitioner ved at levere et udvidet BBR der baserer sig på det nye fælles ejendomsbegreb.  |
| 1. Allerede indkøbte eller udviklede løsninger skal genbruges i videst mulige omfang.
 | Der er tale om en udvidelse af allerede eksisterende løsning, og dermed i allerhøjeste grad tale om genbrug.  |
| 1. Kun projekter med klart beskrevne projektudgifter, gevinster og effekter bør gennemføres.
 | Projektets udgifter, gevinster og effekter er en delmængde af Business Case og gevinstrealiseringsplan for delprogrammet. |
| 1. Projekter skal afgrænses ved at minimere omfang og kompleksitet med fokus på de forretningsmæssige mål.
 | De forretningsmæssige mål for projektet står ikke alene, da effekterne løftes af delprogrammet som et hele. Projektets mål er dermed klare og afgrænsede da de afspejler en delmængde af de forretningsmæssige mål for delprogrammet.  |
| 1. Projekterne skal gennemføres med fælles metoder og kvalificerede ressourcer, således at der i alle projekter er et passende modenhedsniveau
 | Projektet ønskes bygget på kendte teknologier og metoder, og ressourcerne vil kvalificere et passende modenhedsniveau i projektet. |

18. Bilag

* Risikoanalyse
* Kvalitetsplan

# 19. Revisionshistorik

|  |  |  |  |  |
| --- | --- | --- | --- | --- |
| Revisionsdato | Version | Resumé af ændringer | Ændringer markeret? | Forfatter |
| 12. dec. 2012 | 0.1 | Dokument oprettet | Nej | Karen Skjelbo |
| 9.maj 2013 | 0.5 | Review kommentarer indarbejdet. Kapitel 10, 11 og 12 beskrevet. | Ja | Karen Skjelbo |
| 11. maj 2013 | 0.6 | Kapitel 2 beskrevet  | Nej  | Karen Skjelbo |
| 13. maj 2013 | 0.7 | Kapitel 9 beskrevet. Klargjort til review hos Peter Lindbo | Nej  | Karen Skjelbo |
| 17. maj 2013 | 0.8 | Kapitel 6 og 17 ajourført kommentarer fra PLI indarbejdet | Nej | Karen Skjelbo |
| 27. maj 2013 | 0.9 | Kommentarer fra Projektforum indarbejdet | Nej  | Karen Skjelbo |
| 31. maj 2013 | 0.95 | Kommentarer fra Delprogrammet indarbejdet | Nej | Karen Skjelbo |
| 31. maj 2013 | 1.0 | Godkendt til forelæggelse for IT-projektrådet | Nej | Karen Skjelbo |